નાગરીકતા સુધારણા બિલ: આસામમાં વિરોધ યથાવત, સૈન્યની વધુ 26 ટુકડીઓ મોકલાઇ | Citizenship Amedment Bill: Protests in Assam, more 26 troops Company sent - Gujarati Oneindia
31 min ago લુણાવાડા ખાતે ધારાસભ્ય જીજ્ઞેશ સેવકે શ્રમયોગી કાર્ડનું વિતરણ કર્યું
| Updated: Friday, December 13, 2019, 17:29 [IST]
નાગરિકતા સુધારણા અધિનિયમ, 2019 સામે આસામમાં થયેલા વિશાળ વિરોધને ધ્યાનમાં રાખીને, વધુ 26 સૈનિક ટુકડીઓ મોકલવામાં આવી છે. મળતી માહિતી મુજબ આ સૈન્ય સેન્ટ્રલ સશસ્ત્ર પોલીસ દળોને મદદ કરવા તૈનાત કરવામાં આવ્યા છે. આસામ, ત્રિપુરા અને પૂર્વોત્તરના તમામ રાજ્યોમાં આ કાયદાના સખત વિરોધનો સામનો કરવો પડી રહ્યો છે. આસામ અને ત્રિપુરામાં સૈન્ય તૈનાત કરી દેવામાં આવ્યું છે.
સોમવારે લોકસભામાં બિલ રજૂ થયા બાદ જ ઉત્તરપૂર્વમાં વિરોધ પ્રદર્શન શરૂ થયું હતું. બુધવારે રાજ્યસભા દ્વારા આ ખરડો પસાર થતાંની સાથે જ પૂર્વોત્તર રાજ્યોમાં લોકો રસ્તા પર ઉતર્યા હતા. જ્યારે પરિસ્થિતિ સતત બગડતી રહી ત્યારે સેના મોકલવામાં આવી છે. આ હોવા છતાં, પરિસ્થિતિ સંપૂર્ણપણે નિયંત્રણમાં નથી. પોલીસ ગોળીબારમાં અત્યાર સુધીમાં ત્રણ લોકોના મોત નિપજ્યા હોવાના અહેવાલ છે. ડઝનેક લોકો ઘાયલ થયા છે.
આસામ અને ત્રિપુરા બંને રાજ્યોમાં ઇન્ટરનેટ સેવાઓ સ્થગિત કરવામાં આવી છે. ગુવાહાટી અને કેટલાક જિલ્લાઓમાં પણ કર્ફ્યુ લાદવામાં આવ્યો છે. બંને રાજ્યોમાં માર્ગ અને રેલ્વે ટ્રાફિક સ્થિર છે, ફ્લાઇટ્સને પણ અસર થઈ છે. આસામમાં ઘણા મંત્રીઓ અને સાંસદોના ઘરો પર હુમલા થયા છે. લોકો કર્ફ્યુ હોવા છતાં રસ્તાઓ પર વિરોધ કરી રહ્યા છે.
નાગરિકતા સુધારો અધિનિયમ, 2019 ને સંસદના બંને ગૃહોથી મંજૂરી મળી છે. આ બિલ સોમવારે લોકસભા અને બુધવારે રાજ્યસભાથી પસાર થયું હતું. તેમાં હિન્દુ, જૈન, શીખ, બૌદ્ધ, પારસી અને પાકિસ્તાન, બાંગ્લાદેશ અને અફઘાનિસ્તાનના ખ્રિસ્તી સમુદાયોના શરણાર્થીઓને નાગરિકત્વ આપવાની દરખાસ્ત છે.
કોંગ્રેસ સહિત મોટાભાગના વિરોધી પક્ષો પણ આ કાયદાનો વિરોધ કરી રહ્યા છે. આ કાયદાને કોંગ્રેસના સાંસદ જયરામ રમેશ, ટીએમ સાંસદ મહુઆ મોઇત્રા સહિત અન્ય અનેક સંસ્થાઓએ પણ સુપ્રીમ કોર્ટમાં પડકાર્યો છે. તેઓએ કાયદાની માન્યતાને પડકાર ફેંક્યો છે.